prečo je pri vodovodných rozvodoch dôležité eliminovať „mŕtve“ uhly?
nevyužívané, resp. zriedka využívané časti vodovodu sú ložiskom choroboplodných zárodkov, ktoré opakovane infikujú celý systém. rozumným projektom, usporiadaním miest spotreby alebo zokruhovaním rozvodu možno takejto stagnácii zabrániť.
pri podcenení hrúbky izolácie (pod 10 mm) dochádza k značným tepelným stratám, čo sa neoplatí energeticky ani finančne. to však nie je všetko. ak vedľa slabo izolovanej ohriatej vody náhodou prebieha rúrka so studenou vodou, už pri krátkom státí sa táto mierne ohreje a pripraví ideálne podmienky na rozvoj choroboplodných zárodkov.